
36 DR 30.11.2004 
 

 Yang Berhormat bagi Sabak Bernam, Kementerian Belia dan Sukan 
menyedari pentingnya mempunyai data yang komprehensif mengenai golongan belia, 
khususnya yang menyentuh statistik belia yang bekerja dan belia yang menganggur 
serta statistik belia yang terlibat dalam gejala negatif.  Saya ingin merakamkan ribuan 
terima kasih kepada Yang Berhormat kerana sentiasa prihatin kepada hal-hal 
Kementerian Belia dan Sukan.  Sehubungan itu, kementerian sedang dan dalam proses 
mengukuhkan data dan statistik yang lebih komprehensif dengan kerjasama beberapa 
agensi yang terlibat seperti Pejabat Pendaftaran Pertubuhan, Jabatan Perangkaan dan 
lain-lain jabatan lagi.   

 Tuan Pengerusi [Datuk Lim Si Cheng]:  Sabak Bernam.   

 Dato' Haji Mat Yasir bin Haji Ikhsan [Sabak Bernam]:  Terima kasih Tuan 
Pengerusi dan Yang Berhormat Setiausaha Parlimen.  Data ini sebenarnya sangat 
penting untuk kita merancang sesuatu.  Saya tadi ada menyebut mengenai kursus.  
Data belia yang berisiko tinggi, ini macam mana hendak cari ini?  Jadi, saya sangat 
berharap kerana kalau kita balik kepada isu gejala sosial, sebenarnya kita sudah jelas.  
Kita boleh dapat datanya seperti kata Yang Berhormat Setiausaha Parlimen, yang 
keluar masuk pusat serenti, yang menagih pun kita boleh cari.  Tetapi, yang lebih 
penting sebenarnya ialah yang berisiko tinggi kerana yang berisiko tinggi ini majoriti.  
Kalau saya hendak ambil yang berisiko tinggilah di kawasan Sabak Bernam 
umpamanya, kita dimaklumkan ada 10,000 belia.   

Tetapi, apabila saya tanya mengenai detail yang lain, minat mereka kemudian 
apa kelayakan mereka, kemahiran yang ada, keistimewaan mereka, tidak ada data itu.  
Jadi, ini sangat penting untuk kita turut membantu.  Kaitannya tadi ialah apabila hendak 
bekerjasama.  Saya mencadangkan ditubuhkan satu jawatankuasa bersama dengan 
kementerian-kementerian lain yang relevan supaya data-data ini dapat dimanfaatkan 
dan tindakan yang khusus diberikan kepada kumpulan belia ini.  Apakah Yang 
Berhormat Setiausaha Parlimen bersetuju tentang penubuhan jawatankuasa bersama 
ini sama ada di peringkat kementerian, peringkat negeri ataupun di peringkat daerah.  
Terima kasih.   

Tuan Sa. Vigneswaran:  Terima kasih Yang Berhormat.  Berkenaan dengan 
kursus yang dijalankan, kita kena pertamanya mengidentifikasikan belia-belia yang 
bermasalah.  Untuk ini, yang tadi saya telah memberitahu Yang Berhormat bagi Tangga 
Batu, atas arahan Yang Berhormat Menteri, Institut Belia Negara sedang 
mengemaskinikan data, macam belia-belia yang masuk ke pusat serenti, yang 
membabitkan diri dalam gejala sosial seperti dadah dan data-data lain.  Selepas data-
data ini dikemaskinikan, baru Kementerian Belia dan Sukan akan menjalankan kursus-
kursus yang sewajarnya yang akan meliputi modul supaya belia-belia yang bermasalah 
ini tidak mengulang balik perbuatan mereka.  Terima kasih.   

Yang Berhormat bagi Jerai meminta maklumat berapakah jumlah… 

Dato' Haji Mat Yasir bin Haji Ikhsan:  Terima kasih Tuan Pengerusi dan 
Setiausaha Parlimen.  Saya, ada dua yang tidak dijawab secara khusus.  Pembentukan 
jawatankuasa bersama antara jabatan-jabatan ini supaya isu salah guna ataupun isu 
belia ini dapat dipertanggungjawabkan bersama sampai kalau boleh, kalau seseorang 
belia itu berjaya dijadikan seorang usahawan, seorang pemimpin, maka kita boleh akui 
bersama.  Kalau gagal pun, kita akui bersama, begitu.  Tetapi, mestilah ada 
prasyaratnya.  Umpamanya tadi, ada satu permohonan ataupun pandangan supaya 
Ahli Parlimen ini khususnya juga turut diberikan peruntukan untuk membantu 
mengaktifkan kegiatan belia.  Baru, kita boleh pertanggungjawaban bersama, itu yang 
pertama.   

Yang kedua, mengenai pegawai belia ini.  Saya ingat Tuan Pengerusi dan 
Setiausaha Parlimen, Pegawai Belia Daerah ini ialah pemimpin di peringkat daerah.  
Mereka ini sebenarnya sentiasa diperhatikan oleh belia-belia kita.  Jadi, oleh kerana itu 
mereka ini bukan sahaja seorang yang berkelayakan tinggi tetapi, mestilah mempunyai 
kepimpinan yang jitu.  Mereka ini bukan sahaja bekerja antara pukul 8.00 hingga pukul 
4.30 petang, tetapi kalau boleh sepanjang hari.  Umpamanya, kalau di kawasan Sabak 
Bernam yang popular ialah pertubuhan silat yang dilaksanakan pada waktu malam.   

Alangkah baiknya kalau pegawai belia ini boleh meninjau pada waktu malam 
kegiatan ini.  Tetapi sedihnya, kita jemput pun mereka tidak boleh datang kerana di luar 
waktu.  Oleh kerana itulah kita harap, pihak Setiausaha Parlimen boleh memastikan 



Yang Berhormat bagi Sabak Bernam, Kementerian Belia dan Sukan menyedari pentingnya mempunyai data yang komprehensif mengenai golongan belia, khususnya yang menyentuh statistik belia yang bekerja dan belia yang menganggur serta statistik belia yang terlibat dalam gejala negatif. Saya ingin merakamkan ribuan terima kasih kepada Yang Berhormat kerana sentiasa prihatin kepada hal-hal Kementerian Belia dan Sukan. Sehubungan itu, kementerian sedang dan dalam proses mengukuhkan data dan statistik yang lebih komprehensif dengan kerjasama beberapa agensi yang terlibat seperti Pejabat Pendaftaran Pertubuhan, Jabatan Perangkaan dan lain-lain jabatan lagi. Tuan Pengerusi [Datuk Lim Si Cheng]: Sabak Bernam. Dato' Haji Mat Yasir bin Haji Ikhsan [Sabak Bernam]: Terima kasih Tuan Pengerusi dan Yang Berhormat Setiausaha Parlimen. Data ini sebenarnya sangat penting untuk kita merancang sesuatu. Saya tadi ada menyebut mengenai kursus. Data belia yang berisiko tinggi, ini macam mana hendak cari ini? Jadi, saya sangat berharap kerana kalau kita balik kepada isu gejala sosial, sebenarnya kita sudah jelas. Kita boleh dapat datanya seperti kata Yang Berhormat Setiausaha Parlimen, yang keluar masuk pusat serenti, yang menagih pun kita boleh cari. Tetapi, yang lebih penting sebenarnya ialah yang berisiko tinggi kerana yang berisiko tinggi ini majoriti. Kalau saya hendak ambil yang berisiko tinggilah di kawasan Sabak Bernam umpamanya, kita dimaklumkan ada 10,000 belia. Tetapi, apabila saya tanya mengenai detail yang lain, minat mereka kemudian apa kelayakan mereka, kemahiran yang ada, keistimewaan mereka, tidak ada data itu. Jadi, ini sangat penting untuk kita turut membantu. Kaitannya tadi ialah apabila hendak bekerjasama. Saya mencadangkan ditubuhkan satu jawatankuasa bersama dengan kementerian-kementerian lain yang relevan supaya data-data ini dapat dimanfaatkan dan tindakan yang khusus diberikan kepada kumpulan belia ini. Apakah Yang Berhormat Setiausaha Parlimen bersetuju tentang penubuhan jawatankuasa bersama ini sama ada di peringkat kementerian, peringkat negeri ataupun di peringkat daerah. Terima kasih. Tuan Sa. Vigneswaran: Terima kasih Yang Berhormat. Berkenaan dengan kursus yang dijalankan, kita kena pertamanya mengidentifikasikan belia-belia yang bermasalah. Untuk ini, yang tadi saya telah memberitahu Yang Berhormat bagi Tangga Batu, atas arahan Yang Berhormat Menteri, Institut Belia Negara sedang mengemaskinikan data, macam belia-belia yang masuk ke pusat serenti, yang membabitkan diri dalam gejala sosial seperti dadah dan data-data lain. Selepas data- data ini dikemaskinikan, baru Kementerian Belia dan Sukan akan menjalankan kursus- kursus yang sewajarnya yang akan meliputi modul supaya belia-belia yang bermasalah ini tidak mengulang balik perbuatan mereka. Terima kasih. Yang Berhormat bagi Jerai meminta maklumat berapakah jumlah... Dato' Haji Mat Yasir bin Haji Ikhsan: Terima kasih Tuan Pengerusi dan Setiausaha Parlimen. Saya, ada dua yang tidak dijawab secara khusus. Pembentukan jawatankuasa bersama antara jabatan-jabatan ini supaya isu salah guna ataupun isu belia ini dapat dipertanggungjawabkan bersama sampai kalau boleh, kalau seseorang belia itu berjaya dijadikan seorang usahawan, seorang pemimpin, maka kita boleh akui bersama. Kalau gagal pun, kita akui bersama, begitu. Tetapi, mestilah ada prasyaratnya. Umpamanya tadi, ada satu permohonan ataupun pandangan supaya Ahli Parlimen ini khususnya juga turut diberikan peruntukan untuk membantu mengaktifkan kegiatan belia. Baru, kita boleh pertanggungjawaban bersama, itu yang pertama. Yang kedua, mengenai pegawai belia ini. Saya ingat Tuan Pengerusi dan Setiausaha Parlimen, Pegawai Belia Daerah ini ialah pemimpin di peringkat daerah. Mereka ini sebenarnya sentiasa diperhatikan oleh belia-belia kita. Jadi, oleh kerana itu mereka ini bukan sahaja seorang yang berkelayakan tinggi tetapi, mestilah mempunyai kepimpinan yang jitu. Mereka ini bukan sahaja bekerja antara pukul 8.00 hingga pukul 4.30 petang, tetapi kalau boleh sepanjang hari. Umpamanya, kalau di kawasan Sabak Bernam yang popular ialah pertubuhan silat yang dilaksanakan pada waktu malam. Alangkah baiknya kalau pegawai belia ini boleh meninjau pada waktu malam kegiatan ini. Tetapi sedihnya, kita jemput pun mereka tidak boleh datang kerana di luar waktu. Oleh kerana itulah kita harap, pihak Setiausaha Parlimen boleh memastikan.